
Татарстан Республикасында 1 млн. 536,7 мең кв.м торак яки еллык бурычның 64,1 проценты сафка бастырылган. Бу хакта бүген ТР хөкүмәт Йортында узган республика киңәшмәсендә ТР төзелеш, архитектура һәм торак-коммуналь хуҗалыгы министрының беренче урынбасары Фәрит Хәнифов хәбәр итте. Кидәшмә гадәттәгечә видеоконференция режимында Татарстан Республикасының бөтен муниципаль районнары белщн үтте, аны Татарстан Республикасы Президенты Рөстәм Миңнеханов алып барды. Шулай ук киңәшмә эшендә ТР Премьер-министры Илдар Халиков катнашты.

Бүген "Интерра-2013" Новосибирск инновацион форумында "Регионнарның инновацион инфраструктураларын үстерү һәм нәтиҗәлекләрен арттыру" эспертлар сессиясендә Татарстан Республикасы Президенты Рөстәм Миңнеханов инновацион инфраструктураны үстерүдә Татарстан Республикасының тәҗрибәсе турында сөйләде. Рөстәм Миңнеханов моназараның модераторы булды, сессиядә шулай ук Новосибирск өлкәсе губернаторы Василий Юрченко, Томск өлкәсе губернаторы Сергей Жвачкин, Россия Инновацион регионнары ассоциациясе әгъзалары регионнарының вәкилләре катнашты.
Рәсми Татарстан